Matiyu 
la Linjiiloo 



Yeesu Kiristu bonsug saataroo 

INig ne mu Yeesu Kiristu bonsug saataroo ti, Mansa Dawuda 
dinkewo, meg bonsugo mu Iburahima ti. 2 Iburahima le ye 
Isiyaaka wuluu, Isiyaaka ye Yaakuba wuluu, Yaakuba le ye Juuda 
wuluu anir| a baadigolu. 

3 Juuda le ye Peresi wuluu anig Sera, meg baamaa mu Tamari ti. 
Peresi le ye Hesironi wuluu, meg mu Rama faamaa ti. 4 Rama le ye 
Aminadabi wuluu, Aminadabi ye Nasoni wuluu, bitug Nasoni le mu 
Salimoni faamaa ti. 

5 Salimoni le ye Bowasi wuluu, meg baamaa mu Rahaba ti, adug 
Bowasi le ye Obedi wuluu, meg baamaa mu Ruuti ti. Obedi le ye 
Jese wuluu. 6 Jese le ye Mansa Dawuda wuluu, adug Dawuda ye 
Sulemani wuluu, meg baamaa mu Yuriya la musoo ti. 

7 Sulemani le ye Rehobomo wuluu, Rehobomo ye Abija wuluu, 
adug Abija ye Asa wuluu. 8 Asa le ye Jehosafati wuluu, Jehosafati 
ye Jorami wuluu, bitug Jorami ye Usiya wuluu. 

9 Usiya le ye Jotami wuluu, Jotami ye Ahasi wuluu, adug Ahasi le 
keta Hesekaya faamaa ti. 1() Hesekaya le ye Manase wuluu, Manase 
ye Amoni wuluu, bitug Amoni ye Josiya wuluu. 

n Josiya le keta Jekoniya nig a baadigolu faamaa ti. Wo keta 
waatoo le la, kabirig i ye Banisirayilankoolu samba Babiloni 
bankoo kag. 12 Sambarig koolaa, Jekoniya ye Seyatiyeli wuluu, bitug 
Seyatiyeli ye Serubabeli wuluu. 

13 Serubabeli le ye Abiyudi wuluu, Abiyudi ye Eliyakimi wuluu, 
bitug Eliyakimi ye Asori wuluu. 14 Asori le ye Sadoki wuluu, 
Sadoki ye Akimi wuluu, bitug Akimi ye Eliyudi wuluu. 

15 Eliyudi le ye Eliyasa wuluu, Eliyasa ye Matana wuluu, bitug 
Matana ye Yankuba wuluu. 16 Yankuba le ye Yusufa wuluu, meg 
keta Mariyaama keemaa ti. Mariyaama ye Yeesu wuluu, i ka a 
fo meg ye Kiristu. 17 Silag, ka bo Iburahima jamaanoo la ka taa 
Dawuda jamaanoo kag, wo taata kaafiag jamaani tag nig naani le 

fee. Ka bo Dawuda jamaanoo la ka taa Babiloniya taa kag, wo taata 
kaafiag jamaani tag nig naani le fee. Adug ka bo Babiloniya taa la 
ka taa Kiristu la waatoo kag, wo fanaa taata kaanag jamaani tag nig 
naani le fee. 

Yeesu Kiristu la wuluwo 

18 Saayig, Yeesu Kiristu la wuluwo keta nig ne naama. Kabirig i ye 
Yusufa laahidi ka Yeesu baamaa Mariyaama futuu, jannig i be kafu 
la, i naata a je ko a ye konoo soto Alia la Nooroo le la. 19 Bitug a 
keemaa Yusufa, meg mu moo tilindigo ti, mag lafi ka a malundi, 
adug a ye nig ne muta ka a bula kulloo kono. 

20 Bari kabirig a be nig kuwolu miira kag, Maariyo la malayikoo 
funtita a kag siiboo kono, a ko a ye ko: "Yusufa, Dawuda dinkewo, 
kana sila ka Mariyaama futuu ko ite la musoo, kaatu meg be a kono, 
wo sotota Alia la Nooroo le la. 2l A be dinkewo le wuluu la, adug i 
be a toolaa la Yeesu le la, kaatu ate le be a la moolu kiisandi la ka bo 
i la junuboolu kono." 

22 Nig bee keta le ka Maariyo la kumoolu timmandi, annabiyo- 
moo ye mennu fo, ko: 

23 'A fele, sunkutu keelombaloo be konoo taa la, 
adug a be dinkewo le wuluu la. Adug i be a 
kumandi la Imanuweli le la, meg kotoo mu, Alia 
bentolufeele.' 

24 Kabirig Yusufa kuninta a la siiboo kono, Maariyo la malayikoo 
ye a yaamari meg na, a ye wo le ke. Bitug a naata Mariyaama 
katandi. 25 Bari Yusufa mag a log musu ti, fo kabirig a ye a dinkee 
foloo wuluu. Yusufa ye a toolaa Yeesu la. 

Looloolonnaalu 

2Saayig, kabirig Yeesu wuluuta Betilehemi saatewo to Judeya 
bankoo kag Mansa Herodi la waatoo la, looloolonnaalu bota 
nag tiliboo ka naa Jerusalemu. 2 I ko: "Yahuudi mansakewo, meg 
wuluuta, a be minto le? Qa a la looloo je tiliboo la le, adug n naata 
lekaabatu." 

3 Kabirig Mansa Herodi ye wo moyi, a ye niikuyaa soto a nig 
Jerusalemu moolu bee. 4 Kabirig a ye pirisi kuntiyolu nig moolu la 
luwaa karammoolu kafu noo ma, a ye i iiininkaa, Kiristu be wuluu 
ladaameg. 

5 Bitug i ko a ye ko: "A be wuluu la Betilehemi le Judeya 
seefubankoo kag, kaatu annabiyomoo ye a safee le, ko: 

6 ' Adug ite, Betilehemi, meg be Juuda seefubankoo 

kag, ite mag dooyaa Juuda mararilaalu bee ti 

Kaatu mararilaa le be bo la ite kono, meg 

be nte la moolu kanta la, mennu mu 

Banisirayilankoolu ti.' " 
7 Wo to le Herodi ye looloolonnaalu kumandi kulloo kono, anig 
a ye i iiininkaa kendeke, looloo funtita waatoo meg na. 8 Bitug a ye 
i sambalaa Betilehemi, a ko i ye ko: "Ali taa ali ye dindigo fiinig 
kendeke. Nig ali ye a je, ali si naa a fo nte ye, fo nte fanaa si taa 
abatu." 

9 Kabirig i ye mansakewo la kumoo moyi, i taata i la siloo la. 
Adug a juubee, i ye looloo je, i ye meg je nug tiliboo la. A tambita 
i iiaato, fo a loota dulaa kunto, dindigo be nug daameg. 10 Kabirig 
i ye looloo je, i jusulaata nig seewoo baa la. n \ dunta bugo kono, i 
ye dindigo nig a baamaa Mariyaama je. Bitug i sujudita deenaanoo 
ye, i ye a batu. I ye i la kufoolu yele, i ye soorifegolu dii a la. Wolu le 
mu sanoo ti, cuuraayimunkoolu anig mirimunkoo. 12 Kabirig Alia 
ye i dandalaa siiboo kono ko i kana muru Herodi kag, i seyita i la 
bankoo kag sila doo la. 



I ye Yeesu kanandi ka taa Misira 

13 Saayig, kabirig looloolonnaalu taata, Maariyo la malayikoo 
funtita Yusufa kag siiboo kono. A ko a ye ko: "Wuli, i ye dindigo 
nig a baamaa borindi Misira bankoo kag. Adug ali si tu jee, fo 
jannig nte be a fo la, ali ye muru nag, kaatu Herodi be dindigo nini 
lalekaafaa." 

14 Wo to le Yusufa wulita, a ye dindigo nig a baamaa taa wo 
suutoo la, bitug i taata Misira bankoo kag. 15 I tuta jee le fo Herodi 
faata. Nig keta le, fo Maariyo la kumoo si timma, annabiyomoo ye 
meg fo, ko: 

'Nte ye n dinkewo kumandi ka bo Misira kono.' 

16 Kabirig Herodi ye a je ko looloolonnaalu ye a neenee le, a 
kamfaata baake le. Bitug a ye yaamaroo dii ka kambaanendigolu 
bee faa, mennu siyo be sanji fula anig duuma Betilehemi saatewo 
kono anig wo maafago bee la. A ye nig bendi waatoo le fee, ate 
ye meg log looloolonnaalu bulu. 17 Bitug Annabilayi Jeremaya ye 
kumoo meg fo, wo timmata le, ko: 



10 Matiyu3 

18 'Kumboo nig woosii baa kumakago moyita le 
Rama saatewo kono. Receli be kumboo kag 
a la dindigolu ye, adug a balanta ka sabarindi, 
kaatu i mag tara kerig kotenke.' 

i muruta Nasareti 

19 Bari kabirig Herodi faata, Maariyo la malayikoo funtita Yusufa 
kag siiboo kono Misira bankoo kag. 20 A ko a ye ko: "Wuli, i ye 
dindigo nig a baamaa taa, i ye taa Banisirayila bankoo kag, kaatu 
moolu, mennu ye a kata ka dindigo faa, wolu faata le." 

21 Wo to le Yusufa wulita, a ye dindigo nig a baamaa taa, i 
taata Banisirayila bankoo kag. 22 Bari kabirig a ye a moyi ko 
Arikelawusu le tarata maraloo la Judeya seefubankoo kag a faamaa 
Herodi nooto, Yusufa silata ka taa jee. Adug baawo a ye a dandalaa 
siiboo kono le, a taata Kalilee seefubankoo kag. 

23 Bitug a taata sabati saatewo to, i ka a fo daamento ye ko 
Nasareti, fo annabiyomoolu la kumoo si timma, ko: 
'A be kumandi la Nasaretinkoo le la.' 

Yaayaa Batiseerilaa la kawandoo 

3 Wo waatoo la, Yaayaa Batiseerilaa naata ka kawandoo ke 
Judeya kenewuloo kono. A ka moolu kawandi nig ne la, ko: 
2 "Ali tuubi, ali ye ali koo dii junuboolu la, kaatu arijana mansa- 
baayaa sutiyaata nag ne." 

3 Nig ne mu moo ti, Annabilayi Asaya ye meg na kumoo fo nug, 
ko: 

'Moo kago be kuma kag kenewuloo kono. Ali mbeedoo 
parendi Maariyo ye, anig ali a la silandigolu tembendi.' 
4 Saayig, Yaayaa fago ye kafutaanoo le dug, meg dadaata 
iionkometiyo la, anig kulujuloo be minindig a tewo la. Adug a 
la domoroo mu kuntigolu le ti anig liyo. 5 Bitug moolu taata a kag 
ka bo Jerusalemu, Judeya seefubankoo bee kag anig seefubankoolu, 
mennu bee be Jodani bologo dandago la. 

6 Yaayaa ye i batisee Jodani bologo le kono, bayiri i ye i tuubiseyi 
i la junuboolu la le. 

7 Bari kabirig a ye Farisewolu nig Sadusiyolu jamaa je, i be naa 
batisewo la, a ko i ye ko: "Alitolu ndagari koorewo, jumaa le ye 
ali dandalaa ka bori yankankatoo ma, meg ka naa? 8 Ali maaiiaa 

yitandi, meg mu tuuboo toonaa ti. 9 Adug ali kana a miira ko ali si 
kana noo le ka a fo ali fagolu ye ko ali mumoo mu Iburahima le ti. 
M be a fo la ali ye, Alia si nig beroolu taa noo le ka i ke moolu ti, 
mennu si ke Iburahima mantoolu ti. 

10 "Teerago landita yiroolu suloolu to le fokabag. Wo kamma la, 
yiri-wo-yiri, meg mag dig betoo dig, wo be boyi la duuma le, anig 
a ye fayi dimbaa kono. l 1 Toonaa, nte le ka ali batisee jiyo la ka a 
yitandi ko ali ye i tuubi le. Bari meg be naa nte noo kag, wo le 
la kuwo warata ka tambi nte la kuwo ti, adug nte mag jari hani 
ka a la samatoolu samba. Ate be ali batisee la Alia la Nooroo nig 
dimbaa le la. 12 A la feeriransawundago be a buloo kono le, adug 
a be kesoolu nig fuufuulewolu talaa la le. Wo to le a be a la maanoo 
ke la a la buntugo kono, bari a be fuufuulewolu jani la dimbaa le la, 
meg buka faa." 

Yeesu la batisoo 

13 Wo to le Yeesu bota Kalilee seefubankoo kag, a taata Jodani 
bologo to. A naata Yaayaa yaa, fo a si a batisee. 14 Bari Yaayaa 
mag sog, a ko a ye ko: "Nte suulata le ite ye nte batisee, bari ite ka 
naa nte kag bag?" 

15 Bari Yeesu ye a jaabi, a ko a ye ko: "A ke n ye saayig. Nig siloo 
la, a beteyaata ntolu fee le ka Alia la lafoo bee ke a fiaama." Wo to le 
Yaayaa sonta. 

16 Kabirig Yeesu batiseeta dorog, a funtita jiyo kono. Adug a 
fele, arijana yeleta. A ye Alia la Nooroo je, meg be jii la nag a kag 
ko puraa. 17 Wo to le kumakago bota nag arijana kono, ko: "Nig ne 
mu nte Kanu Dinkewo ti, nte kontaanita meg na kuwo la baake." 

